เรื่องร้องเรียน: -วันนี้เขตพระโขนงมาทำการตัดไม้บริเวณโรงเรียนพระโขนงพิทยาลัย ทำให้สายอินเตอร์เน็ตขาด สำนักงานไม่สามารถทำงานได้ค่ะ ทางผู้ให้บริการจะมาทำการซ่อมแซมในวันถัดไป กรณีแบบนี้ไม่อยากให้เกิดขึ้นนะคะ เพราะส่งผลกระทบต่อการทำงานอย่างมากคะ
การดำเนินการของเจ้าหน้าที่: จากการตรวจสอบข้อเท็จจริง เจ้าหน้าที่ผู้ปฏิบัติงานแจ้งว่าวันนี้เจ้าหน้าที่ไม่ได้ดำเนินการตัดต้นไม้ เนื่องจากได้มีการตัดแต่งต้นไม้ภายในโรงเรียนพระโขนงพิทยาลัยไปแล้วตั้งแต่วันพุธที่ 31 สิงหาคม 2565 และพฤหัสบดีที่ 1 กันยายน 2565 (ตามภาพถ่าย) ซึ่งวันนี้เป็นการเข้าไปจัดเก็บกิ่งไม้ที่ตัดกองไว้แล้วภายในพื้นที่ปิดของทางโรงเรียนฯ ทั้งนี้ต้องขอขอบพระคุณท่านเป็นอย่างยิ่งสำหรับการแจ้งปัญหา และข้อเสนอแนะที่ควรพึงระวังในการปฏิบัติงาน  โดยจักได้กำชับเจ้าหน้าที่ผู้ปฏิบัติงานให้เพิ่มความระมัดระวังมากยิ่งขึ้น และต้องขออภัยในความไม่สะดวกมา ณ ที่นี้ครับ
ความเห็นของผู้แจ้ง: ไม่ถึงขั้นร้ายแรงมากนะคะ แต่ทำให้เกิดการขัดข้อง และไม่สามารถปฏิบัติงานได้ เพราะต้องใช้ internet เป็นหลักในการทำงานค่ะ
พื้นที่: แขวงบางจาก เขตพระโขนง กรุงเทพมหานคร